Ամփոփաթերթ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ նախագծի վերաբերյալ

|  |  |  |  |  |
| --- | --- | --- | --- | --- |
| Հ/  Հ | Առարկության, առաջարկության հեղինակը, ստացման ամսաթիվը | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1 | Նենսի Գևորգիան  17.11.2018 15:10:17 | Միանգամայն ողջունելի նախաձեռնություն և միանշանակ կողմ եմ արտահանման ժամկետի երկարաձգման առաջարկությանը /առնվազն 2 տարի/: Առաջարկում եմ նախագծ հիմնավորումը լրացնել նաև որոշակի վիճակագրական տվյալներով, մասնավորապես նախորդ տարի որքան նման ավտոմեքենա է ներմուծվել, որքան ԱԱՀ է գանձվել պետբյուջե և որքան է լինելու ակնկալվող "բաց թողնված օգուտը" պետության համար: Այսինքն, որքանով քիչ ԱԱՀ կգանձվի պետբյուջե նման նախաձեռնության ընդունման պարագայում: Կարծում եմ, որ նախաձեռնությանը պետք է դեմ լինի ՊԵԿ-ը, ինչու ոչ նաև ֆիննախ-ը պետական բյուջեի մուտքերի նվազման և դրանց հաշվին որոշակի ծախսերի ֆինանսավորման ռիսկերի տեսանկյունից: Հաշվի առնելով նշվածը կարևորում եմ որոշակի հաշվարկների առկայությունը: Միաժամանակ, հիմնավորման մեջ նշված է, որ ավտոկայանատեղի տուրքից նման տրանսպորտային միջոցները ազատված են ավագանու 2017թ. որոշմամբ, կարծում եմ մինչև հանրային քննարկման ժամկետի ավարտը ավագանին նոր որոշում կընդունի 2019թ. համար, ուստի այդ մասով հետագայում առաջարկում եմ լրամշակել հիմնավորումը: | Ընդունվել է մասամբ | Հետագա արտահանման ժամկետային սահմանափակում նախատեսող դրույթը հանվել է Հարկային եկամուտների էական կորուստ չի կանխատեսվում, քանի որ մինչև 2017 թվականի հուլիս 31-ը Հայաստանի Հանրապետությունում հաշվառված է եղել էլեկտրական շարժիչով ընդամենը 10 մեքենա։ Երևան քաղաքի ավագանու 2017 թվականի փետրվարի 14-ի N675-Ն որոշմամբ՝ որպես վառելիք բացառապես էլեկտրաէներգիա օգտագործող և բացառապես էլեկտրական շարժիչով աշխատող ավտոտրանսպորտային միջոցի սեփականատերերին տրամադրվել է արտոնություն՝ ազատելով ավտոկայանատեղի համար սահմանված տեղական վճարից։ Որոշման գործողության ժամկետ սահմանված չէ, հետևաբար նոր իրավական ակտի ընդունման անհրաժեշտությունը բացակայում է։ |
| 2 | Sahakyan Smart Systems LLC  15.11.2018 08:55:36 | Առաջարկում ենք բնական սեղմված գազով աշխատող ավտոմեքենաների համար վերացնել բնապահպանական վճարները կամ խիստ մոտեցնել զրոյական դրույքաչափի, քանզի բնական գազի այրումից ածխածնի մոնօքսիդ (CO) չի առաջանում։ Անջատվող գազը ածխածնի երկօքսիդ է (CO2), որը ոչ միայն վնասակար չէ, այլ նաև նպաստում է բույսերի աճին։ Այդ ավտոմեքենաների հասցրած միակ էական վնասը այն է որ նրանք օգտագործում են բավականին մեծ քանակությամբ թթվածին որի դեֆիցիտը վերացնելու համար հարկավոր է քաղաքներում ավելացնել կանաչ տարածքները։ | Չի ընդունվել | Արտանետման շարժական աղբյուրներից մթնոլորտային օդ վնասակար նյութերի արտանետման համար բնապահպանական հարկի դրույքաչափերը սահմանվում են ՀՀ հարկային օրենսգրքի 168-րդ հոդվածի 1-ին մասի 2-րդ կետով, ըստ որի՝ մթնոլորտային օդ վնասակար նյութերի արտանետման համար բնապահպանական հարկի դրույքաչափը սահմանվում է՝ ելնելով տրանսպորտային միջոցի շարժիչի ծավալից (անկախ օգտագործվող վառելիքի տեսակից)։ Դրույքաչափերն ըստ վառելիքի տեսակի տարբերակելու համար անհրաժեշտ է տրանսպորտային միջոցների պարտադիր տեխզննում նախատեսող իրավական ակտի առկայություն։ Պարտադիր տեխզննում անցկացնելու պարագայում հնարավոր կլինի մթնոլորտային օդ վնասակար նյութերի արտանետման համար բնապահպանական հարկի դրույքաչափը սահմանել ըստ արտանետվող վնասակար նյութերի կազմի և քանակի։ Ներկայացված նախագծով առաջարկվում է ԱԱՀ-ից ազատել էլեկտրական շարժիչներով տրանսպորտային միջոցների ներմուծումը՝ մթնոլորտային օդի աղտոտվածության, ինչպես նաև Հայաստանի Հանրապետության էներգետիկ կախվածության նվազեցման համար նպաստավոր պայմաններ ստեղծելու նպատակով էլեկտրամոբիլների ձեռքբերումն ու կիրառումը խթանելու նպատակով։ |
| 3 | Sahakyan Smart Systems LLC  15.11.2018 08:55:36 | Առաջարկում ենք բացառապես էլեկտրականությամբ աշխատող ավտոմեքենաների, այդ թվում նաև ավտոբուսների համար կիրառել նաև մաքսատուրքի զրոյական դրույքաչափ, պայմանների մեջ առաջարկվող 365 օրը փոխարինելով առնվազն 2 տարով։ | Ընդունվել է մասամբ | Ներմուծման համար մաքսատուրքի դրույքաչափերը և դրանց գծով արտոնությունները սահմանվում են ԵԱՏՄ մաքսային օրենսգրքով։ Հայաստանի Հանրապետությունից արտահանման ժամկետի վերաբերյալ առաջարկությունն ընդունելի է և հաշվի կառնվեն նախագծի լրամշակման ընթացքում։ |